Rècord de participació al Cros Interescolar 2020
Sin fecha

Carcaixent

Ja està tot enllestit perquè demà, 7 de març, a les 10h, en el Poliesportiu Municipal es celebre una edició més del Cros Interescolar. En esta edició, la més nombrosa des que es realitza, participaran aproximadament 400 alumnes de Carcaixent des de 1r d’Infantil fins a 1r de Batxillerat, i també un centenar de pares, mares, mestres i professors. Els col·legis Víctor Oroval i José María Boquera partiran amb 10 punts d’avantatge per tindre el percentatge més alt de participació i el percentatge més alt en xiquetes participants, respectivament.

L’horari de la jornada serà:

09:00-09:30h Recollida de dorsals.

10:00h Inici de les carreres.

12:30h aprox. Entrega de premis i trofeus.

El col·legi Víctor Oroval partirà amb 10 punts d’avantatge per ser el col·legi amb major percentatge de participació respecte del total del seu alumnat, amb un 42,41%. Per altre costat, el col·legi José María Boquera també començarà la jornada amb 10 punts d’avantatge tenint en compte que és el col·legi amb major percentatge de xiquetes participants, respecte dels participants.

L’objectiu del Cros és completar el programa d’activitats esportives coordinades des de la Regidoria d’Esports, mostrant als xiquets i xiquetes modalitats esportives distintes a les més habituals. L’acte comptarà amb la participació del personal de les Escoles Esportives i del Club d’Atletisme, en la part organitzativa.

Departament d’Esports-Escoles Esportives Municipals

962457650